钦定古今图书集成/理学汇编/经籍典/第065卷 > 《周易发例》三卷
## 钦定古今图书集成/理学汇编/经籍典/第065卷 > 《周易发例》三卷

====按超然自序余尝窃譬笺易当如画家写六十四卦之义三百八十四爻之情正邪险易利害攻取犹之老少妍媸意态情状各随其人不但位置耳目口鼻====而已。后世明智之士，数喜谈《易》，观其笔力驰骋，上磅
下礡，可谓健矣。然未免自以意位置，故虽极天下之
至工，而其人则不似也。似不似未暇论。或置口与鼻，
易耳以目，则又不复为人矣。凡掩集时义，悖乱上下，
象外生占，占外生说者，皆颠倒耳目口鼻之数也。《易》
以德位时义为重，有此德，当此位，适此时，行此义，处
“己治人之道，趋吉避凶之机，差之毫厘，谬以千里。如
其实象失真，虚理任意，当静反动，当承反应，听其说
虽美，考其事实乖是。又如比五音而强目以听，盛八
珍而责鼻以食，其不至贼人之性也几希。”予为此惧，
每以读《易》之法，当先推卦义，以求六爻之情。“情有难
通，则参以象；象有难通，则参以位；位”复难通，则参以
三百八十四爻之例。例明而圣人之意十得其五六
矣。朱子尝言：“上古之书莫大于《易》，中古之书莫大于
《春秋》。”窃谓：《易》有吉凶，即《春秋》之有刑德也。《易》以吉凶
寓于三百八十四爻之行事，《春秋》以刑德寓于二百
四十二年之行事。是故读二书者皆宜究圣人命辞
之例，《易》例圆通，苟能深明其意，然后知圆通之中极
为谨严，与《春秋》等。今学《春秋》者，必求《春秋》之凡例，独
《易》之例乃置而不讲，上者凿理，下者凿象，精粗不同，
凿，均也。凡例既明，乃可窥作发例。

### 余阙易说五十卷

### 按戴良跋公初佥浙东廉访谢事居太夫人忧于合肥淮南盗起行省强起为淮西宣慰副使守安庆累功至淮南左丞当其围守时以孤城抗贼者几十载

其后援绝食尽，犹血战两月，城始陷，死之。朝廷赠公
荣禄大夫、淮南等处行中书省平章政事、柱国、豳国
公，谥忠宣，立庙以祀。公在浙东时，有所著《易说》五十
卷，良尝请以卒业。公曰：“天假数年，所见当不止此。他
日相示未晚。”或传公死之日，神降于私第之前，庭曰：
“我有《易说》，为贼中某小校所得，当取以授吾故人某”，
使刊之。时二公子已遇害。妻妾亦投井中死。是《书》之
存否。不可知矣。

### 保八易源奥义一卷〈统名易体用〉

### 按任士林序易体用者贰卿保公所著夫易之为书广矣大矣羲文周孔之心千载而得其解犹旦暮遇之也盖易之为道远而天地之始终近而一日之旦

“夜，大而天下国家之经纶，小而一身之进退得失，体
而用之，无不在是。故举理而言，神明通矣，而遗于末
也；举数而言，三五成矣，而离于一也。变化见而观象
者求之，则囿于物矣；凶吉生而尚占者玩之，则梏于
征矣。夫然后体之吾身，措之日用，而后易简之理得”，
此《体用》一书所由作也。然尝论之，卦而六十四，而《易》
不止于六十四。爻有三百八十四，而稽其情，通其事，
又岂一爻一辞之所能穷哉！今观贰卿所著，犹不免
于言下有言，盖离言则道不明，离道则言不成，言与
道交相涉也。而后体用之学行。观贰卿之《易》者，当求
于言之外云。

### 按牟𤩽跋普庵传圣人之全经以善其用于今日必有无体之体参四圣人之纯心于三千七百年之上者于易为图象为原旨予惊叹之

### 谢仲直易三图十卷

### 按袁桷序上饶谢先生遁于建安番昜吴生蟾往受易焉后出其图焉建安之学为彭翁彭翁之传为武夷君而莫知所授或曰托以隐秘故谓之武夷君焉

复曰：“吾《易》神也，《易》何为而神也？神者，《易》之始也。《易》不
可以强名也，不名则亡《易》。愿叙其旨。”袁桷曰：“有。夫《易》亡
者，非圣人之本旨也。神以合圣人之《易》，斯得矣。然则
《易》为神，无端而莫可见也。惟无端焉，故无体焉。存而
明之，而数以生焉。数生矣而始有变。变立矣而会以
理。理者其一也，理不能以尽《易》。因数以立者，理也”；用
变以逆者，非理也。故曰“阴阳不测之谓神。”始晁以道
纪传《易》统绪，截立疆理，俾后无以伪。至荆州袁溉道
洁始受于薛翁，而《易》复传，袁乃以授永嘉薛季宣士
龙。始薛授袁时，尝言洛遗学多在蜀汉间，故士大夫
闻是说者，争阴购之。后有二张，曰行成，精象数，曰演
通于元。最后朱文公属其友蔡季通如荆州，复入峡，
始得其三图焉。或言《洛书》之传，文公不得而见，今蔡
氏所传书，讫不著图，藏其孙抗，秘不复出。临卭魏了
翁氏尝疑之，欲经纬而卒不可得。季通家武夷，今彭
翁所图，疑出蔡氏，惜彭不具本始，谢先生名字，今不
著其终也，世能道之。

### 胡一桂易学启蒙翼传四卷

### 按一桂自序朱子于易有本义有启蒙其书则古经其训解则主卜筮所以发明四圣人作经之初旨至于专论卦画蓍策则本图书以首之考变占以终之

所以开启蒙昧，而为《本义》之阶梯，大抵皆《易经》之传
也。先君子惧愚不敏，既为《启蒙通释》以诲之。愚不量
浅陋，复为《本义附录》《纂疏》，以承先志。今重加增纂之
馀，又成《翼传》四篇者，诚以去朱子才百馀年，而承学
浸失其真。如图书已厘正矣，复仍刘牧之谬者有之；卜筮之数，灼如丹青矣，复祖尚元旨者又有之。若是
者讵容于得已也哉。故日月图书之象数明，天地自
然之《易》彰矣。卦爻《十翼》之经传分，羲、文、周、孔之《易》辨
矣。夏、商、周之《易》虽殊，而所主同于十筮。古《易》之变复
虽艰，而终不可违于古。传授传注，虽纷纷不一，而专
主理义，勿若卜筮上推理义之为实。夫然后举要以
发其义，而辞变象占，尤所当讲。明筮“以稽其法，而《左
传》诸书皆所当备辨疑以审其是，而《河图》《洛书》当务
为急。”凡此者，固将以羽翼朱子之《易》，由朱子之《易》以
参透夫羲、文、周、孔之《易》也。若夫《易纬》京、焦、《元虚》以至
《经世》《皇极内篇》等作，自卲子专用先天卦外，馀皆《易》
之支流馀裔。苟知其概，则其列诸《外篇》固宜，而朱子
之《易》卓然不可及者，又可见矣。抑又有说，朱子尝曰：
“《易》只是卜筮之书，本非以设教。然今凡读一卦一爻，
便如筮所得，观象玩辞，观变玩占，而又求其理之所
以然者，而施之身心家国天下，皆有所用，方为善读。
是故于乾坤当识君臣父子之分，于《咸》《恒》当识夫妇
之别，于震坎、艮、巽、离、兑当识长幼之序，于《丽泽》《兑》当
识朋”友之讲习，以至谨言语，节饮食，当有得于《颐》。惩
忿窒欲，迁善改过，当有得于《损》《益》。不谄不渎，以谨上
下之交，安其身而后动，易其心而后语，定其交而后
求，以为全身之道，当有得于《大传》。即此而推，随读而
受用焉，是则君平依忠依孝之微意也，虽曰端策而

### 筮其根底所在亦何以尚此 按后序愚尝观东汉儒林传曰光武迁洛阳其经牒秘书载之二千馀两自此以后参倍于前灵帝世又诏诸儒正定五经刻

于石碑，为古文、篆、隶三体书法，以相参检，树之学门。
后董卓移都，吏民扰乱，自辟雍、东观、兰台、石室、宣明、
鸿都诸藏，典册文章，竞共剖散。及王允所收而西者
载七十馀乘，道路艰远，复弃其半矣。后长安之乱，一
时焚荡，莫不泯尽。嗟夫！使有天下国家者，诚垂意斯
文，嘉惠承学，取《五经》善本及诸家传注有足采者，又
“推及子史传记，有所关系者，或镌金石，或刻梨枣，摹
印颁降州县学校。”又诏许经生学士得关假誊录，以
相教授，则家有其书，人讲其学，尚何至有一时泯尽
之忧哉！计不出此，徒知为秘府之藏，而不知藏于普
天之下，使老师宿儒容有闻名未见之书，尽付诸烈
焰，可胜惜哉！然《圣经》大道，如元气周“流宇宙间，初未
尝间断。或托之于其人，或寄之于其书，或藏之广谷
大川，或沦之遐陬僻壤，或散之灯火弦诵，䌷绎著述
于颓檐败屋之下，若有神物护持，终不使泯没无传
者。诚以斯文有关于天典民彝之重，世道升降，生民
休戚，山川草木，鸟兽鱼鳖惨舒皆系焉，有非偶然之
故者矣。”愚家藏《周易》传注，自程、朱外仅十馀家。闻吾
州桂岩戴君梦荐晋翁伯仲城居滕君羽山臞家多
书，踵门而请，获观数十馀家。继又访诸前集贤学士
鄱阳初庵傅公左塾，邂逅王君希旦。葵初最嗜谈《易》，
多见所未尝，因得件列如此。其间有《宋志》、晁《记》所不
载者，通计若干家，往往古今撰述未止是也。姑以所
见例之，大抵义理文辞胜发挥卦爻象数变占者寥
寥间见，魏晋以下，谈元无庸论矣。犹幸先代周、程、张、
卲诸大贤勃兴，其于象数理义之学，直接千载不传
之秘，而集厥大成于我朱夫子，作为《本义》《启蒙》二书，
以继往圣，开来学。先君子又有师传之的，研精覃思，
遂成《启蒙通释》一编，穷极奥妙，发挥无隐。而一桂愚
不肖，又尝附录《纂注本义》书，梓行有年。尚恨孤陋寡
闻，《象释疏略》。岁在戊申，复谋之先同志鄱阳汪君标
国表，得其手编诸家《易解》一钜集，又自搜访二十馀
家，重加纂辑，毗于《附录》，用溃于成。然由今观之，安得
尽阅前书，取其有补于卦爻象占者，以翼圣经，以存
讲习之为得哉？萤燐增辉于太阳，亦区区之志焉尔。
小子狂简，先觉之士，幸进而诲诸

### 郑滁孙大易法象通赞七卷

### 按滁孙自序子曰道之不行也我知之矣知者过之愚者不及也滁孙下愚不移学易不得其津年逾五十探索先天图忽得中天元景中天者非他是即天

也。由其运用合一居中，故曰中天。由其在生两之后，
用九之前，故曰中天。适夫时位，德之称也。其象藏于
互体，其义发见于文王周公孔子之辞。习焉者，察弗
精，语弗详，迷其主宰之真，惑于分别之变。嘻！其久矣。
时方辑《周易记玩韵语》，入其大概。后十年北方馆下
无事，得以贯穿源委，为《述考》等篇，因触前闻康节邵
先生有曰：气一而已，主之者干也。神一而已，乘气出
入乎有无生死之间，无方而不测者也。不知干，无以
知性命之理。文公朱先生有曰：“一阴一阳，此是天地
之理。如‘大哉乾元，万物资始’”，乃继之者善也。“乾道变
化，各正性命”，此成之者性也。《系辞》所谓“一阴一阳之
谓道，继之者善，成之者性”，此是中天“时位德业之大
纲领，文公举以归之于干天，归之于乾道，所言造化，
岂有异趋，二先生之语皆中天之元旨也。”于是始信
蠡窥，确然用力，以卒其业。归老旧隐，疾病有间，自《河图》《洛书》，伏羲始画《先天图》以及《后天图》，重加掇拾，为
《大易法象通赞》，颇觉简明。回首旧作，伸笔可愧。私窃
惟念羲、文太远，孔、孟辙遐。康节、文公天禀超卓，三才
之学，百世犹将赖之。如前所云，“已若到钧天，闻广乐”，
使其陟降庭止见帝亲的畅明道妙，发于经世，《观物
启蒙》《本义》诸书者，奚啻所传？夫何大音稀声，飘忽别
调，殆苍苍爱道未释耶？孟子没千馀年，《先天图》去今
未五百年，时则近，然而造物乃择愚鲁者授之，殆不
可晓也。夫两仪生而阴阳分，八卦定而吉凶见，气机
之变所以不可乱不可恶者，飞龙在天，上治之力也。
恭惟圣朝龙兴，四海会同，普天率土，同一庆赖。自开
物以来，皇极一元，于今为盛。中天元景，至此示现，岂
偶然也。《易》之丰曰：“丰亨，王假之，勿忧，宜日中。”夫子彖
之曰：“王假之，尚大也。勿忧，宜日中，宜照天”下也。此言
《干》之入大卦也。《大过》者，雷电之互体也。《系辞》曰：“显诸
仁，藏诸用，鼓万物而不与圣人同忧，盛德大业至矣
哉！”亦言《干》既历姤也。姤者，天地之相遇也。此为中天
乾元作用之境也。消息盈虚，作《易》者，其有忧患乎？造
物于此，何为不与圣人同忧也？圣人于此，何为使人
勿忧也？乾元有御天之道，圣人体干，有御世之法。是
故知《易》之数，不可不知《易》之理也。中天者，《易》理之宏
纲大用，悉备于此。圣人之崇德广业，无出于此。为人
上不知中天，则不知所以治世；为臣子不知中天，则
不知所以事君事父；为人不知中天，则不知所以诚
意、正心、修身，于是承先圣所以体天地之撰，通神眀
之德，补中“天图象，䌷绎大义于久湮未坠之际，使人
天德隆盛，前乎弗违太极之根柢，后乎弗先太极之
流行，庶几天下后世，举悟性命一源，古今一日，修者
不怠，悖者能驯。正人心，息邪说，距诐行”，当有取于斯。

### 大德十年长至日 按又进中天图表臣窃惟圣人之道与天地准易有圣人之道亦与天地准未有画也庖牺氏仰观象于天俯观法于地观鸟兽之文与

“地之宜，近取诸身，远取诸物”，于是始作八卦，以通神
明之德，以类万物之情。及既有画也，黄帝、尧、舜垂衣
裳而天下治，盖取诸乾坤。天地者，万物父母也；乾坤
者，则天地性情也；坎离者，乾坤妙用也；震㢲艮、兑，阴
阳上下进退之序也。恭惟帝王之盛，早朝听政，清燕
颐神，宜有图书，以昭法象。谨按今世所传伏羲始画
八卦图，迺《易》祖也。华山陈抟传至邵雍，所谓有极图
者，以二气消长为乾坤之限者也。可开学者推测之
端，未备帝王观省之要。臣愚幸叨涵育，获事钻研，因
画穷象，因象窥元，千岁之日，可指诸掌。有非臣愚能
及，盖因昌运所召也。有显象焉，有藏象焉。内贞外悔，
上下三画重为六画卦者，显象也。往过、来、续中四画
递成六画，画者藏象也。今图显象内外相远，各以单
卦取义；《藏象》先后相御，合以重卦取义。按图次第观
之，《干》究午半，君之仁也。《坤》究子半，臣之敬也。又为男
女居室，内外宾主之齐焉。《干》专乎午，君享乎成也。《坤》
专乎子，臣服其劳也。又为男正位外，女正位内，私不
害公，宫不干，朝之度焉。迺若天宫布左，地宫布右，君
须乎臣，臣须乎君者也。天旋而上，地转而下，君尊统
臣，臣卑奉君也。四象皆八，天道下济，地道上行，上下
交也。八卦皆八，阴中有阳，阳中有阴，阴阳赜也。升不
极高，降不极深，上交不谄，下交不渎也。愈推愈广，愈
分愈密，不行而至，不疾而速也。于是布二十四气，晦
朔弦望，晨昏之次焉。冬至之日，坤主之，阳气萌资，慈
母育之也。夏至之日，干主之，阴气兆倚，严父御之也。
二分，启闭门也。四立，终始际也。左规坤乾而接《坤》，健
也。右规乾坤而遇干，顺也。他月初中，坎离值之，时中
之义也。望依乎《干》，君与先也。晦伏乎《坤》，臣韬光也。朔
日月会也。弦上下规也。上规《干》中，左右皆。〈阙〉者，《兑》重
《干》而消长，二用也。下规坤中，左右皆〈阙〉者，《艮》重《坤》而
消长二用也。“规之半其上，东西皆《复》”者，《震》重《坤》而消
长二用也。“规之半其下，东西皆《姤》”者，《㢲》重〈阙〉而消长，
二用也。《复》以上《颐》相对，《颐》肖《离》也，阳气消长，皆当致
养也。又上而对者，《既济》始吉终乱也。又上曰《睽》，曰《归
妹》，《中藏》《既济》者也。曰《家人》，《藏》未济者也。《既济》生于《未
济》，《未济》生于《既济》者也。《姤》以下《大过》相对，《大过》肖《坎》
也，阳气消长，皆当自强也。又下而对者，《未济》虽不当
位，刚柔应也。又下曰《蹇》，曰《渐》，中藏未济者也。曰解，藏
《既济》者也。《未济》生于《既济》，既济生于《未济》也。升降之
运，系之天者也。治乱之理，存乎人者也。《易》有太极，于
坎离之际见之，圣人御极于礼乐之制作象之。阴阳
得中而寒暑平，制作造极而刑赏当。故《易》曰：“知变化
之道者，其知神之所为乎！”《易》备三才之道，略举人爻
之见于藏象者言之。人爻主“之以帝王者也。帝王诚
能体乾元御极之理，则与天地合其德，日月合其明，
四时合其序，鬼神合其吉凶，先天而天弗违，后天而
奉天时。”天且弗违，况于人乎？九㝢幸甚，三才幸甚！臣
谨布《中天盛德大业图》画，画成轴，捧诣阙庭，仰于圣
览，臣不胜拳拳，瞻天仰圣，激切屏营之至。至元十年十一月。

### 齐履谦周易本说六卷

### 按吴澂序易者天地鬼神之奥而五经之原也夫岂易究哉古魏齐履谦伯恒父笃学穷经其志苦其思深其于易也悉去诸儒支蔓之说而存其本著本说

四卷。其辞简，其法严，能以一字一句该卦爻之义。余
读之而有取焉。于《干》之《干》而曰“上《干》名下卦名。”于《坤》
之《黄裳》而曰“不外事，无上侵。”于《蹇》之“来反”，“来连”而曰
“反二连三。”于《解》之“负且乘”而曰“负四乘二。”以悔亡为
功能掩过，以无悔为功过俱亡。此其训释之善者也。
于《屯》之《二》曰“辞之逊，所以见《履》之危、期之速，于以明”
守之坚于《讼》之三曰：“食旧德，则人莫与争能；从王事
无成，则人莫与争功。”于《遁》之三与上曰：“系者情牵于
私而功业非所勉。肥者宏博自大，而职事无所屑。”此
其文义之畅者也。《无妄》之妄，谓《史记》作望，意尤明白，
则同乎先儒而择之精。“《坎》三来之”，谓之为语辞，而不
训往复。彖来复谓一阳始生于冬至之后，而谓十月
微阳已生者，不然，则异乎先儒而语之，当姑举其概
如此，他未暇遍举。呜呼，伯恒其知《易》教之以洁静精
微为贵与？然其简严太甚也，观者鲜或细玩而详窥，
兹盖未易与寡见𫍲闻议也。或曰：“齐氏之说与子之
说，《易》不尽同也。”予曰：“然彼之与予同者，予固服其简
且严矣；其不与予同者，予敢是己之是而必人之同
乎己哉？”亦将因其不同而致思焉。则其同也，其不同
也，皆吾师也。伯恒学孤特行，清介，所守，确乎不移。予
尝为寮友，君子人也，非止经师而已。

### 石一鳌周易互言总论十卷

### 按吴澂序上古圣人作卦象以先天而其体备于八八作蓍数以前民而其用衍于七七八八之象本于一而一无体七七之数始于一而一不用合卦与蓍

是谓之《易》。中古圣人体卦用蓍，系之彖，系之爻，其辞
虽为占设，然拟议所言，理无不贯，推而行之，占云乎
哉？秦汉而下，泥术数者漏，演辞义者泛，而《易》道晦矣。
至卲子极探卦象蓍数之原，而《易》之道大明。夫子以
来一人而已，而于文王、周公之辞有未暇及也。若程
子之传，则因文王、周公之辞以发其真知实践之理，
“推之为修齐治平之用，宜与三古圣人之《易》而为四，
非可以传注论。昔夫子年将七十，有‘假我数年，卒以
学《易》’”之语，是经岂《易》学哉！主簿傅君以其师石君晋
卿所著《易说》示余，余读之，喜其说理之当，说象之工。
盖于象数理学俱尝究心，世之剽掠掇拾以为说者，
何能几其十一。闻石君两目无见，古“之瞽者为乐师，
取其用志不分也。乐，一艺耳，《易》之道，讵一艺所可比
瞽？而为《易》师，亦其外物不接，内境常虚，故能专致若
是与？”或曰：“子之于《易》，与石君不同，何也？”曰：“予补朱义
者也，石广程《传》者也。君释《象》，予亦释《象》，则皆程朱之
所未言者。虽有不同，而言固各有当也。予又安敢以
予之未必是，而废石”君之是哉。

### 俞琰周易集说四十卷

### 按琰自序周易集说者集诸说之善而为之说也曷为善能明三圣人之本旨则善也夫易始作于伏羲仅有六十四卦之画而未有辞文王作上下经乃始

“有辞，孔子作《十翼》，其辞乃备。”当知辞本于象，象本于
画。有画斯有象，有象斯有辞。《易》之理尽在于画，讵可
舍六画之象而专论辞之理哉？舍画而玩辞，舍象而
穷理，辞虽明，理虽通，非《易》也。汉去古未远，诸儒训解，
多论象数，盖亦有所本。至魏王弼以老庄之虚无倡
于前，晋韩康伯又和于后，圣人之本旨遂晦。沿袭至
于唐，诸儒皆宗之。太宗诏名儒定《九经正义》，于《易》则
取王、韩，而孔颖达辈以当时所尚，故虽其说未尽善，
亦必为之回护。由是二三百年间，皆以虚无为高。至
宋，濂、洛诸公，彬彬辈出，一扫虚无之弊，圣人之本旨
始明。奈何世之尚占而宗邵康节者，则以义理为虚
文；尚辞而宗程伊川者，则以象数为末技，而邵、程之
学分为两家，羲、画、《周经》亦为两途，遂使学者莫之适
从。逮夫紫阳朱子《本义》之作，发卲程之未发，辞必本
于画，理不外于象，圣人之本旨于是乎大明焉。琰幼
承父师面命，首读朱子《本义》，次读程《传》。长与朋友讲
明，则又有程、朱二公所未言者，于心盖不能无疑。乃
历考诸家《易》说，摭其“英华，萃为一书，名曰《大易会要》，
凡一百三十卷。不揣固陋，遂自至元甲申，集诸说之
善而为之说，凡四十卷，因名之曰《周易集说》云。元贞
丙申五月六日林屋山人俞琰玉吾叟序。”　按又序：
“予自德祐后，集诸儒之说，为卷一百二十，名曰《大易
会要》。以程、朱二公为主，诸说之善者为辅。又益以平
昔所闻”于师友者，为《周易集说》四十卷。　按后序，予
生平有读《易》癖，三十年间，虽隆寒大暑不辍。每读一
字一句而有疑焉，则终日终夜沈思，必欲释其疑乃
已。洎得其说，则欣然如获拱璧，亲戚朋友咸笑之，以
为学虽勤，而不见用于时，何乃不知时变而自苦若
是耶？予则以理义自悦，犹刍豢之悦口，盖自得其乐罔知所谓苦也。粤自至元甲申下笔解《上下经》并《六
十四象辞》与夫《彖传》《爻传》《文言传》，期年而书成。改窜
者二十馀年，凡更四槁。或有勉予者云：“日月逝矣，《系
辞传》及《说卦》《序卦》《杂卦》犹未脱槁，其得为完书乎？”予
亦自以为欠。至大辛亥，自番禺归吴，憩海滨僧舍，地
僻人静，一夏风凉，闲坐无所用心，因取旧槁《系辞传》
读之，不三月，并《说卦》《序卦》《杂卦》改窜皆毕，遂了此欠
噫，予发种种矣。向尝与予共讲明者，如西蜀荀在川、
新安王太古、括苍叶西庄、番禺齐节初，悉为古人，独
予未亡。今也，书既完矣，癖既瘳矣，则当自此收心归
腔，以乐馀年，留气煖脐，以保馀生，弗复更自苦矣。如
《易经考证》，如《易传考证》，如《读易须知》，如《易图纂要》，如
《六十四卦图》，如《古占法》，如《卦爻象占分类》，如《易图合
璧连珠》，如《易外别传》。乃予旧所编者，将毁之，而儿辈
皆以为可惜，又略加改窜而存于后。皇庆癸丑四月
十四日，石涧俞琰“玉吾叟志。”

### 按孟淳序九经惟易有象数其义最奥解者最多元贞丙申秋会玉吾叟于王氏书塾讲坤之六二谓六二既中且正是以其德直方宜从乾阳之大不习坤

“阴之小，故无不利。”又指示《彖传》“刚柔上下、言来不言
往”之微意，则皆以两卦相并而取义，兹盖秦、汉至于
唐、宋诸儒所未发者也。是时匆匆回霅，弗复请益。今
观其书，集众说之善，又述己所闻，证以经传，反复辨
论，无一字放过，辞意明甚，有如鉴之照物，纤悉不遗。
请名之曰《易鉴》云。至大庚戌冬，资善大夫汉东孟淳
《能静序》。

### 按王都中序石涧先生周易集说大概以晦庵为主而参以程氏又集诸家之善为之说凡三十馀卷都中至元乙丑尝从先生指授未几奔走宦途弗能卒

“业。兹守鄱阳泉监，与先生偕行，公馀听讲，又得闻所
未闻。是书作于甲申，迨今二十有七年，未尝一日去
手，凡三脱槁矣。书成不可不传，敬请锓诸梓，以与同
志者共之。”至大庚戍冬至日，通议大夫江淮等处泉
货大监王都中本斋序。

### 按李克宽序石涧先生吴中老儒也著周易集说自至元甲申逮今三十九年考论文义证以五经岁月弥久其说益精世有张平子当知扬子云之太元也

至治壬戌春，中顺大夫签江南浙西道肃政察访司
事李《克宽》书于《吴江驿》。

### 按白珽序易言吉凶悔吝进退存亡无非切己之用迩年以来谈易者棼棼籍籍三人是之一人非之则攘袂瞋目而与之争谦卦谓何三人非之一人是之

则扬眉顿足而为之喜。《颐》卦谓何？呜呼！徒能言不能
行，《易》之道几乎熄矣。苏台俞玉吾乐贫安道，“华皓”一
节，于《易》则不但能言之，又能行之，辑先儒诸名家之
善为是书，条列胪分，醇正明白，深有益于后学。所居
傍石涧，学者称为“石涧先生”云。皇庆元年春，将仕郎
浙江等处儒学副提举白珽湛渊序。

### 按张瑛序古圣人作卦辞爻辞盖皆取象数之义理而发明之耳石涧俞先生于诸家易说无不披阅独以朱子本义为主仍采诸家之善萃为一编名曰周

《易集说》即象数，言义理精粗本末，一以贯之，今之言
《易》者，孰能出其右哉。皇庆二年七月十又三日平江
路儒学教授张瑛题。

### 按颜尧焕序易其至矣乎三圣人之言三圣人之心也易其可易言哉后世谈易者何啻数百家邵子以数程子以理其后朱子以占三子之说易可谓至矣

《易》其可易言哉！余友俞石涧家传《易》学，潜心于此三
十馀年，作《集说》，主之以朱子《本义》，而邵子之数、程子
之理，一以贯之。其辞简而严，明而理，将以扩三子之
蕴，开后学之蒙，有功于《易》学多矣。余年迈，目力衰，弗
能遍阅石涧之说，但略窥一班，为之肃衽致敬。至治
二年春，里人颜尧焕明可序。

### 按杨载序石涧俞氏周易集说本于程朱氏之书而证以诸家之言征余为序冠于篇首余闻汉世初得一经必聚五经诸儒使共读之以求其训诂今石涧

俞氏于《易经》之文有字义特出者，必㫄考《五经》，其为
学之近古如此。三十年间，积三十馀卷，说虽多，何害
其为多？故余乐为之序而不辞焉。至治壬戌冬，浦城
杨载仲宏序。

### 按黄溍序古者三易皆掌于太卜四学之教诗书礼乐而已孔子晚好易与七十子之徒难疑答问固未有以易为言者易在秦独为卜筮之书汉兴言易自

田、何始，何之传为施、孟、梁丘，其别出为焦赣，为费直。
赣专于阴阳占察之术，直惟以《彖象》《文言》等十篇解
《上下经》。至唐贞观中，又断然，俾学者以王、韩为师，费
氏藉以仅存，焦氏又废矣。谈者率以为理学近于费，
数学近于焦，而不知河南两先生之精义独存，有非
汉儒所及知者，未可寘同异于其间也。考亭夫子合
两先生之学以为《书》，七十子之徒所未闻于孔子者，
三尺之童咸得诵而称之。今传其书仅百年，述作之士不阿以为同，则矫以为异，其所望于来哲者，果若
是耶溍？窃闻之，善立言者，不必出于古，不必不出古
也。非有异焉，则其书可无作也；非有同焉，则其书亦
不能以独传也。惟夫同不为阿，异不“为矫”，斯言之善
者也。俞氏之《集说》有焉。溍是以乐道而为之序，读者
所宜知也。泰定元年十月，黄溍晋卿序。

### 按干文傅序余少之时已识石涧俞君知其为善言易者然未之学易不果承教延祐二年予以进士受官南归时石涧尚无恙闻有所著易说未获一寓目

焉。去年冬，自集贤退休吴中，石涧之子子玉手一编
过余，且曰：“先子平生精力，尽于此书，愿先生赐之言。”
余受而读之，乃《易说》也。及观《自序》，有云：朱子《本义》之
作，辞本于画，理不外象，圣人之本旨大明。于是首读
《本义》，次及程《传》，㫄考诸家之说，摭其精华，萃为一书，
名曰《周易集说》，凡四十卷。以岁月考之，起至元甲申
至元贞丙申，凡十有二年而后成，其积学久，其用功
深，概可见也已。又十有八年，诏以五经取士，《易》主程
朱氏之说，兼用古注疏，则与前所云者略同。非明古
识今，其孰能与于此。然则俞氏《易说》，当与蔡氏《书传》
并传。学《易》者苟能玩味此书，则思过半矣。虽然，或出
或处，或嘿或语，《易》之道也。变动不居，周流六虚，《易》之
用也。圣人作《易》，岂直为学者干禄之资而已。床头《易》
在，万锺于我何加焉。九京可作，石涧必然我言。至正
六年七月，干文傅寿道序。